CELEX: 62009CA0041
Language: et
Date: 2011-03-03 00:00:00
Title: Kohtuasi C-41/09: Euroopa Kohtu (esimene koda) 3. märtsi 2011 . aasta otsus — Euroopa Komisjon versus Madalmaade Kuningriik (Liikmesriigi kohustuste rikkumine — Käibemaks — Kuues käibemaksudirektiiv — Direktiiv 2006/112/EÜ — Vähendatud maksumäära kohaldamine — Elusloomad, keda tavapäraselt kasutatakse toiduainete ja sööda valmistamisel — Hobuste tarne, import ja omandamine)

30.4.2011   
            
            
               ET
            
            
               Euroopa Liidu Teataja
            
            
               C 130/2
            
         Euroopa Kohtu (esimene koda) 3. märtsi 2011. aasta otsus — Euroopa Komisjon versus Madalmaade Kuningriik
   (Kohtuasi C-41/09) (1)
   
   (Liikmesriigi kohustuste rikkumine - Käibemaks - Kuues käibemaksudirektiiv - Direktiiv 2006/112/EÜ - Vähendatud maksumäära kohaldamine - Elusloomad, keda tavapäraselt kasutatakse toiduainete ja sööda valmistamisel - Hobuste tarne, import ja omandamine)
   2011/C 130/03
   Kohtumenetluse keel: hollandi
   
      Pooled
   
   
      Hageja: Euroopa Komisjon (esindajad: D. Triantafyllou ja W. Roels)
   
      Kostja: Madalmaade Kuningriik (esindajad: C. Wissels, M. Noort, D.J.M. de Grave ja J. Langer)
   
      Kostja toetuseks menetlusse astujad: Saksamaa Liitvabariik (esindajad: M. Lumma ja C. Blaschke) ja Prantsuse Vabariik (esindaja: B. Beaupère-Manokha)
   
      Ese
   
   Liikmesriigi kohustuste rikkumine — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), artikli 12 koosmõjus H lisaga rikkumine ning nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 45, lk 1), artiklite 96, 97, 98 ja 99 koosmõjus III lisaga rikkumine — Vähendatud maksumäär — Teatavate elusloomade (eeskätt hobuste), kes pole mõeldud toiduainete ja sööda valmistamiseks või tootmiseks, tarne, import ja omandamine
   
      Resolutsioon
   
   
               1.
            
            
               Kuna Madalmaade Kuningriik kohaldas vähendatud käibemaksumäära kõigile hobuste tarnetele, kogu hobuste impordile ja ühendusesisesele omandamisele, on Madalmaade Kuningriik rikkunud kohustusi, mis tulenevad nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (muudetud nõukogu 14. veebruari 2006. aasta direktiiviga 2006/18/EÜ) artiklist 12 koostoimes H lisaga ja nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artiklitest 96–98 ja artikli 99 lõikest 1 koostoimes selle direktiivi III lisaga.
            
         
               2.
            
            
               Mõista kohtukulud välja Madalmaade Kuningriigilt.
            
         
               3.
            
            
               Saksamaa Liitvabariik ja Prantsuse Vabariik kannavad ise oma kohtukulud.
            
         
      (1)  ELT C 129, 06.06.2009.